Sultan Al Jaber

Sultan Al Jaber () on arabiemiirikuntalainen liikemies ja poliitikko.

Al Jaber on suorittanut taloustieteen tohtorin tutkinnon Britanniassa Coventryn yliopistossa, MBA:n California State Universityssä, ja kemian insinöörin kanditutkinnon  University of Southern Californiassa Yhdysvalloissa.

Al Jaber toimii Arabiemiirikuntien teollisuus- ja teknologiaministerinä sekä maan ilmastolähettiläänä. Hän on edustanut maataan useissa ilmastokokouksissa. Hän on valtiollisen öljy-yhtiön Abu Dhabi National Oil Companyn (ADNOC) johtaja. Al Jaber  on myös Masdar-nimisen uusiutuvan energian yrityksen perustaja ja toimitusjohtaja.

Tammikuussa 2023 Arabiemiirikunnat nimitti Al Jaberin Dubain ilmastokokouksen (COP28) puheenjohtajaksi. Monet ilmastoaktivistit kyseenalaistivat nimityksen ja Al Jaberin sitoutuneisuuden kokouksen tavoitteisiin, sillä hän oli vain muutamia kuukausia aikaisemmin kertonut yrityksensä pyrkivän lisäämään öljyntuotantoa rajusti. Al Jaber puolustautui sanomalla, että maailma tarvitsee nyt mahdollisimman paljon energiaa mahdollisimman vähäisillä päästöillä, ja yhdistelmä on mahdollinen vain kun yhdistetään sekä fossiilisia että uusiutuvia energianlähteitä.

Katso myös 
 Masdar Institute of Science and Technology

Lähteet

Aiheesta muualla 
 His Excellency Dr Sultan bin Ahmed Al Jaber AE Ministry of Industry and Advanced Technology

 Masdar

Arabiemiirikuntalaiset ministerit